Pirkimo sąlygų 2 priedas

TECHNINĖ SPECIFIKACIJA

Tyrimo objektas: Sociologinio tyrimo „Lietuvos korupcijos žemėlapis: verslo įmonių atstovų apklausa“ atlikimas ir pristatymo parengimas (toliau – Sociologinis tyrimas).
Tyrimo tikslas: nustatyti verslo įmonių požiūrį į korupciją, jų patirtį vykdant veiklą Lietuvoje, atskleisti priežastis bei sąlygas, darančias įtaką ir formuojančias verslo požiūrį į korupciją, įvertinti jų antikorupcinį potencialą bei atskleisti geografinius ir sektorinius korupcijos pasireiškimo aspektus.

Sociologiniam tyrimui keliami reikalavimai (techniniai reikalavimai):
1.  Patobulinti ir pateikti pasiūlymus Lietuvos Respublikos Specialiųjų tyrimų tarnybos (toliau – STT) parengtam klausimynui siekiant numatytų tyrimo tikslų įgyvendinimo.
2. Suderinus su STT, parengti sociologinio tyrimo planą, imtis, terminus.
3. Pagal parengtą ir su STT suderintą sociologinio tyrimo metodologiją atlikti Lietuvoje veikiančių verslo įmonių atstovų apklausą. Atliekant sociologinį tyrimą, pagal su STT suderintus metodus apklausti ne mažiau kaip 700 (septynis šimtus) respondentų.
3.1. Apklausos būdas – derinami tiesioginio interviu, interviu telefonu ir apklausos internetu metodai, sudarant atrinktam respondentui galimybę rinktis apklausos būdą.
3.2. Numatoma vieno respondento apklausos trukmė – 20 min.
3.3. Įmonių atranka:
3.3.1. Apklausiamos įmonės iš nurodytų veiklos sektorių pagal Ekonominės veiklos rūšių klasifikatorių (EVRK):
A – Žemės ūkis, miškininkystė ir žuvininkystė,
B – Kasyba ir karjerų eksploatavimas,
C – Apdirbamoji gamyba,
D – Elektros, dujų, garo tiekimas ir oro kondicionavimas,
E – Vandens tiekimas; nuotekų valymas, atliekų tvarkymas ir regeneravimas,
F – Statyba,
G – Didmeninė ir mažmeninė prekyba,
H – Transportas ir saugojimas,
K – Telekomunikacijų, kompiuterių programavimo, konsultacinė, kompiuterijos infrastruktūros ir kita informacinių paslaugų veikla,
L – Finansinė ir draudimo veikla,
M – Nekilnojamojo turto operacijos,
N – Profesinė, mokslinė ir techninė veikla,
P – Viešasis valdymas ir gynyba; privalomasis socialinis draudimas,
R – Žmonių sveikatos priežiūra ir socialinis darbas.
3.3.2. Siekiant didesnio vidutinio ir didesnio įmonių įtraukimo į tyrimą, taikoma kvotinė atranka pagal vidutinį darbuotojų skaičių pagal įmonių dydžio grupes. Remiantis 2024 m. statistiniais duomenimis, apskaičiuoti preliminarūs kvotų dydžiai:[image: ]
Tikslūs kvotų dydžiai turi būti patvirtinti derinant tyrimo planą su STT.
3.3.3. Išlaikoma teritorinė proporcija pagal Lietuvos apskritis.
3.4. Respondentų atranka: įmonės atstovas atrenkamas kaip respondentas, kai jo užimamos pareigos atitinka vieną iš toliau nurodytų požymių: 
· asmuo, turintis sprendimų priėmimo atsakomybę (generalinis direktorius, vykdomasis direktorius, generalinis vadovas, finansų direktorius);
· asmuo, vadovaujantis komercinei veiklai (komercijos vadovas, pardavimų vadovas, rinkodaros vadovas);
· teisės grupės vadovas, atitikties pareigūnas.

4. Sociologiniam tyrimui keliami uždaviniai:
4.1. Pamatuoti verslo įmonių atstovų korupcijos paplitimo verslo aplinkoje ir jų veiklos sektoriuje suvokimą, pamatuoti pagrindinių institucijų skaidrumo vertinimą, bei išsiaiškinti informacijos apie korupciją šaltinius;
4.2. Išsiaiškinti, kokios verslui aktualios korupcijos formos vertinamos, kaip labiausiai paplitusios, įskaitant korupcijos privačiame sektoriuje apraiškas;
4.3. Nustatyti verslo įmonių tiesioginę korupcijos patirtį ir išsiaiškinti, kokios viešojo administravimo procedūros yra labiausiai pažeidžiamos korupciniu požiūriu;
4.4. Įvertinti verslo įmonių antikorupcinį potencialą;
4.5. Įvertinti pasitikėjimą STT ir nustatyti suvokiamą baudžiamosios justicijos efektyvumą;
4.6. Įvertinti įmonių atstovų požiūrį į sprendimų priėmimo Lietuvoje skaidrumą, pagrindines sritis, kuriose vyksta įtakos darymas sprendimų priėmimui, bei įtakos  darymo būdus.
4.7. Atlikti paminėtos sociologinės apklausos pagrindinių klausimų lyginamąją analizę su ankstesnių metų (2011 – 2023 m.) duomenimis. 

5. Reikalavimai Sociologinio tyrimo ataskaitai:
5.1. Parengta sociologinės apklausos rezultatų analizė, sistemingai pateikiant surinktų duomenų analizę, įskaitant lenteles, grafikus, pagrindines išvadas.
5.2. Parengta analizės išvadas apibendrinanti rašytinė pažyma (apžvalga) lietuvių ir anglų kalbomis.
5.3. Parengta atlikto sociologinio tyrimo rezultatų pristatymo medžiaga lietuvių kalba.
5.4. Kartu su ataskaita pateiktas ataskaitos priedas – tyrimo duomenų rinkimo proceso (lauko darbų) atlikimo ataskaita, kurioje:
5.4.1. pateikta informacija apie interviuotojų darbo kokybės patikros procedūrą;
5.4.2. pateikta informacija apie kokybės kontrolės metodus; pateikta informacija, kaip yra organizuojamas duomenų surinkimas iš respondentų, t. y. pateikti informaciją apie procedūrą, pagal kurią interviuotojas pasiekia respondentą.

6. Tiekėjas STT turi pateikti:
6.1.  Pasiūlymus STT parengto klausimyno tobulinimui;
6.2. Apklausų rezultatų duomenis SPSS System (*.sav) ar lygiaverčiu formatu ir CSV (*.csv) formatu, el. paštu;   
6.3. Sociologinės apklausos rezultatų analizės ataskaitą (elektroninę versiją); 
6.4. Analizės išvadas apibendrinančią rašytinę pažymą (apžvalgą) lietuvių ir anglų kalbomis (elektroninę versiją);
6.5. Suderinus su STT, parengti atlikto sociologinio tyrimo pristatymo medžiagą (pagrindines tendencijas, „PPT“ ar „PPTX“ formato elektroninę versiją);
6.6. Apklausos duomenų kryžmines lenteles su pagrindinių tyrimo klausimų atsakymų pasiskirstymu pagal įmonės dydį, įmonės veikimo laikotarpį (amžių), veiklos sektorių (*xlsx. formatu).
7. Paslaugų suteikimo terminai:
7.1.  Per 5 darbo dienas nuo sutarties pasirašymo STT perduoti parengtus tyrimo klausimynus.
7.2. [bookmark: _Hlk204346224]Per 10 darbo dienų nuo Techninės specifikacijos 7.1. punkte nurodytų veiksmų atlikimo, parengti tyrimo planą, respondentų atrankos metodiką, pateikti pasiūlymus ir suderinti su STT tyrimo klausimynus;
7.3. Per 45 darbo dienas nuo Techninės specifikacijos 7.2 punkte nurodytų paslaugų suteikimo, atlikti pagal su STT suderintą planą ne mažiau kaip 700 (septynių šimtų) Lietuvoje veikiančių įmonių atstovų apklausą;
7.4. Per 5 darbo dienas nuo Techninės specifikacijos 7.3 punkte nurodytų paslaugų suteikimo, pateikti atliktų apklausų rezultatų duomenis SPSS System (*.sav) ar lygiaverčiu formatu bei CSV (*.csv) formatu el. paštu;   
7.5. Per 15 darbo dienų nuo Techninės specifikacijos 7.4 punkte nurodytų paslaugų suteikimo, parengti:
7.5.1. Sociologinės apklausos rezultatų analizės ataskaitą (elektroninę versiją); 
7.5.2. Analizės išvadas apibendrinančią rašytinę pažymą (apžvalgą) lietuvių ir anglų kalbomis;
7.5.3. Suderinus su STT, parengti atlikto sociologinio tyrimo pristatymo medžiagą (pagrindines tendencijas, „PPT“ ar „PPTX“ formato elektroninę versiją);
7.5.4. Apklausos duomenų kryžmines lenteles su pagrindinių tyrimo klausimų atsakymų pasiskirstymą pagal įmonės dydį, įmonės veikimo laikotarpį (amžių), veiklos sektorių (*xlsx. formatu).
8.	Paslaugų derinimo tvarka:
8.1.	Tiekėjas, gavęs STT pastebėjimus/siūlymus, per 2 darbo dienas turi atlikti reikalingas korekcijas ir/arba pateikti pagrįstą paaiškinimą dėl atsisakymo taisyti parengtus dokumentus. . 
8.2.	Dalyvauti (jei prašoma) su paslaugos teikimu susijusiuose susirinkimuose STT buveinės vietoje ir/arba nuotoliniu būdu naudojant Microsoft Teams platformą.
8.3.	Užtikrinti iš STT gautų dokumentų (ar jų kopijų) ir/arba informacijos konfidencialumą ir duomenų apsaugą.
_____________________

